คือหนูใช้ App ที่บันทึกรอบเดือน ซึ่งใช้มาเกือบปีแล้วรอบเดือนค่อนข้างที่จะแม่นยำมาก มีประมาณ1-2เดือนที่มาคลาดเคลื่นไป 1-3 วัน อาจจะเกิดจากหนูทานยาคุมฉุกเฉิน รอบเดือนล่าสุดหนูได้มีเพศสัมพันธ์กับแฟนโดยที่ไม่ได้ป้องกันและหลั่งใน ก่อนที่ประจำเดือนจะมา1วัน และตอนที่มีเพศสัมพันธ์ก็มีของเหลวสีน้ำตาลออกมาเยอะมากๆค่ะ วันถัดมามีเลือดคล้ายประจำเดือนแต่มาน้อยกว่าปกติมากๆ และถัดมาก็เป็นเลือดสีน้ำตาลมาน้อยมากๆเช่นกัน แบบนี้มีโอกาสตั้งครรภ์ไหมคะ
สวัสดีค่ะ ในที่นี้น่าจะหมายถึงมีการกินยาคุมฉุกเฉิน แล้วมีเลือดไหลตามออกมา แต่ไม่แน่ใจว่ากี่วันหลังจากกินยา หลังจากนั้นเลือดคล้ายประจำเดือนมาแต่ค่อนข้างน้อยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังจากกินยาไปประมาณ 1-2 สัปดาห์อาจมีเลือดออกผิดปกติทางช่องคลอดได้ เป็นผลข้างเคียงที่ไม่ได้บ่งบอกว่ายาได้ผลหรือไม่ต้องสังเกตรอบเดือน ถ้ารอบเดือนมา แต่ลักษณะผิดไปจากปกติ อาจจะตรวจยืนยันการตั้งครรภ์ดูได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.อีกครั้ง